stanford-oval/wikipedia huggingface dataset:
בילי ג'ואל
קורות חיים > שנות התשעים ואילך

בשנת 1993 הקליט ג'ואל את אלבומו המצליח הבא, River of Dreams, שהגיע למקום הראשון במצעד האלבומים. שיר הנושא הגיע למקום השלישי. בדצמבר 1994 זכה ג'ואל בפרס המאה של הבילבורד עבור תרומתו למוזיקה. בשנת 2002 זכה בפרס טוני על עבודת התזמור במחזמר המצליח "Movin' Out". ב-2005 זכה לכוכב בשדרת הכוכבים של הוליווד.
מאז האלבום "River of Dreams" ג'ואל לא הקליט אלבום נוסף, והוציא רק מספר שירים בודדים נוספים, בהם שניים עבור האוסף השלישי שלו אשר יצא ב-1997. בשנת 2001 הוציא את האלבום "Fantasies & Delusions", אסופת יצירות פסנתר אשר הלחין ג'ואל ומבצע הפסנתרן היונג-קי ג'ו. מאז, מתרכז ג'ואל בעיקר בהופעות. ב-2024 הפתיע ג'ואל והוציא שיר ראשון מקורי מזה 17 שנה - Turn the Lights Back On.
קורות חיים > חייו הפרטיים

ג'ואל נישא לאשתו הראשונה אליזבת' בשנת 1973. הזוג התגרש ב-1982, והיא נשארה מנהלת הכספים שלו. בשנת 1985 התחתן ג'ואל עם הדוגמנית כריסטי ברינקלי. באותה שנה נולדה לזוג בת, אלכסה ריי ג'ואל, שהפכה גם היא לזמרת מוכרת בארצות הברית. הם התגרשו ב-1994, ובשנת 2004, ג'ואל נישא בשלישית, לקייטי לי, שפית ומבקרת מסעדות. הם התגרשו בשנת 2009, ובשנת 2015 נישא ג'ואל בפעם הרביעית לאלכסיס רודריק. באוקטובר 2017 נולדה לזוג בת משותפת.
דיסקוגרפיה > אלבומי אולפן

Cold Spring Harbor
Piano Man
Streetlife Serenade
Turnstiles
The Stranger
52nd Street
Glass Houses
The Nylon Curtain
An Innocent Man
The Bridge
Storm Front
River of Dreams
Fantasies & Delusions
דיסקוגרפיה > אלבומי הופעות חיות

Songs in the Attic
КОНЦЕРТ
Journey to the River of Dreams
2000 Years: The Millennium Concert
12 Gardens Live
Live at Shea Stadium: The Concert
הערות שוליים

↑  הרשימה המלאה
↑  Billy Joel in Walk of Fame honour, מתוך אתר ‏ ה-BBC
↑  רשימת 100 האלבומים האמריקאים הנמכרים ביותר בכל הזמנים של ה-RIAA
↑  http://www.hewlettanderson.com/bio.html
| --- | --- |
בקרת זהויות :  NLI: 987007507934005171  PLWABN: 9810608300805606  BIBSYS: 1069799  BNE: XX981838  BnF: cb13895661w (data)  CiNii: DA02493146  GND: 118557653  ISNI: 0000 0000 8154 2979  LCCN: n81146974  LNB: 000053457  MusicBrainz: 64b94289-9474-4d43-8c93-918ccc1920d1  NDL: 00444726  NKC: xx0021229  NLA: 35972977  NLK: KAC199639418  NSK: 000065928  NTA: 070116768  RERO: 02-A003426609  SELIBR: 287847  SNAC: w6dj6b3t  SUDOC: 161776817  TePapa: 65230  Trove: 1169049  VIAF: 74037916   WorldCat (עם VIAF): 74037916 
בילי ג'ואל בהופעה חיה בשנת 2007
אביחי אדרעי

| --- | --- |
אביחי אדרעי, 2024
אביחי אדרעי, 2024
 לידה:  19 ביולי 1982  (בן 42) חיפה, ישראל
 מדינה:  ישראל 
 השכלה:  בית הספר הריאלי העברי בחיפה 
 השתייכות:   צבא הגנה לישראל
 תקופת הפעילות:  מ-2001
 דרגה:    אלוף-משנה
 תפקידים בשירות
 ראש תחום תקשורת ערבית בדובר צה"ל
 פעולות ומבצעים
   מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן  מבצע שומר החומות  מלחמת חרבות ברזל
 
הרמטכ"ל רב-אלוף הרצי הלוי מעניק דרגת אל"ם לאביחי אדרעי, ראש התחום הערבי בחטיבת דובר צה"ל, 2 ביולי 2024.
אֲבִיחַי אַדְרָעִי (בערבית: أفيحاي أدرعي, תעתיק מדויק: אפיחאי אדרעי; נולד ב-19 ביולי 1982) הוא קצין צה"ל בדרגת אלוף־משנה המשמש כראש תחום תקשורת בערבית בחטיבת דובר צה"ל. מכונה גם "דובר צה"ל בערבית".
ביוגרפיה

אביחי אדרעי נולד בחיפה. סבו וסבתו מצד אימו עלו מעיראק, סבתו מצד אביו מטורקיה וסבו מצד אביו נולד בארץ ישראל ליהודים יוצאי מרוקו. הוא גדל בשכונת נווה יוסף ובהדר עליון. סיים לימודי תיכון בבית הספר הריאלי במגמת ערבית ומחשבים.
לאחר שהתגייס לצה"ל בשנת 2001, שירת ביחידה 8200 של חיל המודיעין. בגיל 22, כשהיה בדרגת סמל ראשון, הוצע לו תפקידו הנוכחי – ראש מדור תקשורת ערבית בדובר צה"ל, בעקבות ההתנתקות מרצועת עזה. הוא קיבל דרגת ייצוג של סרן, נשלח לקורס קצינים, ובהמשך עלה לדרגת רב-סרן.
ב-2012 פיקד על קורס מש"קי דוברות. ב-2018, עם הפיכתו של מדור ערבית לתחום כחלק מתוכנית שן הארי, הועלה אדרעי לדרגת סגן-אלוף. ביולי 2024 הועלה לדרגת אלוף-משנה.
אדרעי מכהן בתפקידו הנוכחי משנת 2005, ובתפקידו הוא מייצג את צה"ל באמצעי התקשורת הערביים. הוא התראיין מאות פעמים לערוצי הטלוויזיה הערביים השונים, כדוגמת אל-ג'זירה ואל-ערביה. הוא נחשב לדמות מוכרת בעולם הערבי, ובנוסף לפעילותו בטלוויזיה הערבית, הוא מפעיל את חשבונות הפייסבוק, טוויטר, אינסטגרם, טלגרם וטיקטוק של דובר צה"ל בשפה הערבית.
הוא קיבל איומים אישיים רבים על ביטחונו, בעיקר לאחר אירועים ביטחוניים כגון מלחמת לבנון השנייה ומבצע עופרת יצוקה, ולכן תוגברה השמירה עליו. בפברואר 2024 נחשף כי המחבל שביצע את הפיגוע ברעננה חודש לפני כן, תכנן להרוג את אדרעי כאשר הוא ארב לו ליד מסעדה בה הוא היה.
אדרעי נשוי להילה, קצינה בצה"ל בדרגת רב־סרן, המשרתת ככלכלנית.
ראו גם

קפטן אלה
הערות שוליים

↑  ציוץ בחשבון הטוויטר של אבי בניהו, 21 באוקטובר 2018
↑  "נכס לצה"ל ולחברה הישראלית": הועלה בדרגה דובר צה"ל בערבית, באתר ישראל היום, 2 ביולי 2024
↑  אוהד חמו, ‏כך מסבירים את צה"ל לעולם הערבי, באתר ‏מאקו‏, 24 ביולי 2014
↑  נועה פרג, ‏בצל הרקטות: דובר צה"ל משיק עמוד פייסבוק בערבית, באתר גלובס, 30 באוקטובר 2011
מיכל דניאלי, ‏ערביי העולם, תעשו לייק לצה"ל: דובר צה"ל משיק עמוד פייסבוק בערבית, באתר ‏מאקו‏, 31 באוקטובר 2011
↑  מערכת פז"ם, ‏מלחמה ברשת: חמאס העלה תמונת "מבוקש" של דובר צה"ל בערבית, באתר ‏מאקו‏, 21 בנובמבר 2012
↑  ירון דורון, המשטרה: מבצעי הפיגוע ברעננה לפני כחודש תכננו לרצוח את דובר צה"ל בערבית, באתר ישראל היום, 21 בפברואר 2024
משה כורסיה

| --- | --- |

כורסיה ביולי 2022
 לידה:  30 בנובמבר 1991 (בן 33) כ"ה בכסלו ה'תשנ"ב כפר פינס, ישראל 
 מוקד פעילות:  ישראל 
 תקופת הפעילות:  מ-2017
 עיסוק:  זמר-יוצר, מוזיקאי, מורה
 סוגה:  פופ, מוזיקת נשמה, מוזיקה יהודית
 
משה נריה כורסיה (נולד ב-30 בנובמבר 1991, כ"ה בכסלו ה'תשנ"ב) הוא איש חינוך, זמר-יוצר, מלחין, ואושיית רשת ישראלי.
ביוגרפיה

כורסיה נולד בכפר פינס. בגיל ארבע עברה משפחתו ליישוב נוף איילון ושם גדל התחנך בתנועת הנוער בני עקיבא. אביו, הרב אשר כורסיה, ייסד ומנהל את אולפנת בני עקיבא אורות מודיעין. אימו, הרבנית יעל, היא יועצת זוגית, מנחת סדנאות למודעות עצמית יהודית ותרפיסטית.
למד בבית הספר היסודי "שלהבת" בנים, בישיבה התיכונית שעלבים שבקריית חינוך שעלבים ובישיבת ההסדר קרני שומרון. בצה"ל שירת במסגרת הסדר כלוחם גדוד צבר בחטיבת גבעתי במשך שנה ושבעה חודשים. לאחר שירותו הצבאי למד בישיבה ולמד תואר ראשון בחינוך.
בשנת 2017 החל לחנך בישיבה התיכונית בני עקיבא "לפיד" במודיעין. משנת 2021 מתעד כורסיה את שיטת חינוכו וקשריו לתלמידים בחשבון אינסטגרם וטיקטוק דבר שהפך אותו לאושיית רשת.
את דרכו המוזיקלית החל בתור סולן להקת "אתחלתא" שהקים עם חבריו לישיבה, ובשנת 2017 הפיק את אלבומו הראשון "יותר מדי" אצל המפיק והמעבד ראובן חיון. לאחר צאת אלבומו הראשון הוכתר כורסיה כ-"תגלית השנה במוזיקה היהודית" באתר סרוגים.
לקראת צאת אלבומו השני הוציא כורסיה את הסינגלים: "עוד יום שעובר", "לנשום", "הלבד הזה" (בו השתתף הראפר איתי לוקץ'),
בשנת 2021 הוציא את שירו "30 נרות" אותו הלחין המלחין והמעבד אוריין שוקרון, וב-20 בפברואר הוציא את שירו "מישהו יקרא לך אמא" שעיבד והפיק אורי אבני. "מישהו יקרא לך אמא" גרר תגובות חיוביות רבות ברשת, נכנס לסרטונים החמים ביוטיוב, וחצה את ה-7 מיליון השמעות בטיקטוק.
כורסיה הפיק מופע בשם "נולדתי דתי" אותו הוא מעלה בפני בני נוער.
משה כותב במגזין לנוער "מקום בעולם" מדי חודש, בטור בשם "בגובה הלב".
בשנת 2022 הפך כורסיה למשפיען רשת ונכון לשנת 2023 יש לו מעל 500,000 עוקבים ברשתות החברתיות.
במרץ 2023 הוציא את השיר "הגיע זמן להתעורר".
בזמן מלחמת חרבות ברזל, מלבד היותו לוחם, העלה כורסיה כמות רבה של סרטונים מצחיקים לחיזוק המורל ורוח הלחימה בישראל, סרטוניו אלו זכו למיליוני צפיות ותגובות. בדצמבר הוציא שיר מלחמה בשם "לא יהיו פה מלחמות" שהגיע למאות אלפי צפיות תוך מספר ימים. השיר גם הגיע למקום ה-78 במצעד השבועי "היטליסט" של מאקו.
במרץ 2024 הוציא את השיר "עזה בובי" שזכה למליוני צפיות עם צאתו ונכנס למקום השני ברשימת סרטוני המוזיקה החמים של יוטיוב.
בדצמבר 2024 הוציא את השיר "רוקד עם הפחד". השיר היה הראשון שלו שנכנס לפלייליסט של גלגלצ. במרץ 2025 הוציא את השיר "צורחת ברכב".
חיים אישיים

כורסיה רווק ומתגורר בתל אביב.
דיסקוגרפיה > אלבום אולפן

2018: יותר מדי
הערות שוליים

↑  קול חדש במוזיקה: הכירו את משה נריה כורסיה, באתר "סרוגים", 24 בינואר 2017
↑  אביו של כוכב הרשת הסרוג זכה בפרס יוקרתי: "האולפנה העניקה מקום מיוחד",  באתר כיפה, 31 בינואר 2023
↑  לינוי משעלי, ‏סיכום נבחרי שנת תשע"ז במוזיקה, באתר "סרוגים", 18 בספטמבר 2017
↑  משה כורסיה בשיר חדש: 30 נרות, באתר ערוץ 7, 16 בדצמבר 2020
↑  הדס סיון, ‏משה כורסיה המורה מהטיקטוק: "מישהו יקרא לך אמא", באתר "סרוגים", 20 בפברואר 2022
↑  אריאל פייגלין, המורה מהטיקטוק: יש לי חלומות גדולים ולא אנוח עד שאשיג אותם, באתר ערוץ 7, 19 במרץ 2023
↑  ענבל חננאל, "היה היה חמאס. הסוף": כוכבי הרשת של המלחמה, במדור "פנאי פלוס" באתר ynet‏
↑  משה כורסיה - לא יהיו פה מלחמות - Moshe korsia, נבדק ב-2023-12-19
↑  היטליסט – מצעד המוזיקה הרשמי של ישראל, באתר מאקו, ‏26 בדצמבר 2023
↑  משה כורסיה בסינגל: "רוקד עם הפחד", באתר ערוץ 7
↑  30.12.pdf, Google Docs
↑  לימור קלר, ‏ביי ביי דירת שותפים ירושלמית: משה כורסיה עבר לדירה שווה בתל אביב, באתר ‏מאקו‏, 3 בנובמבר 2024
| --- | --- |
בקרת זהויות :  NLI: 987007414198605171  VIAF: 34154921224563590974   WorldCat (עם VIAF): 34154921224563590974
תל רפעת

| --- | --- |

 מדינה / טריטוריה:  סוריה סוריה
 מחוז:  מחוז חלב
 נפה:  נפת אעזאז
 גובה:  457 מטרים
 אוכלוסייה:  ‏
  ‑ בעיר:  20,514 (2004)
 קואורדינטות:  36°28′24″N 37°05′50″E﻿ / ﻿36.473333333333°N 37.097222222222°E﻿ / 36.473333333333; 37.097222222222 
 אזור זמן:  UTC +2
  מפת מיקום  מפה מפורטת   (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהתל רפעת(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהתל רפעת  he tabBackground:;tabBorder:#aaa;defaultTab:0;
 
תל רִ֫פְעַת (בערבית: تل رفعت) היא עיר בצפון-מערב סוריה הממוקמת כ-40 ק"מ צפונית לחלבּ. היישובים הסמוכים כוללים את אַעְזַ֫אז (אנ') מצפון, מַ֫ארֶע (אנ') ממזרח, כפר נאיא (אנ') מדרום, דיר ג'מאל (אנ') ועוקייבה (אנ') מדרום-מערב ואיבין סמעאן (אנ') ממערב. במפקד האוכלוסין של 2004 מנתה תל רפעת 20,514 תושבים.
במהלך מלחמת האזרחים בסוריה, תל רפעת נכבשה ב-2012 על ידי הצבא הסורי החופשי, ב-2014 על ידי המדינה האסלאמית, וב-2015 על ידי החזית האסלאמית. במהלך תקופה זו, העיר הופצצה מספר פעמים על ידי ממשלת סוריה ובני בריתה. תל רפעת נתפסה על ידי הכוחות הסוריים הדמוקרטיים ב-16 בפברואר 2016, לאחר תקיפות אוויריות אינטנסיביות של רוסיה, שהרסו את כל שלושת מתקני הבריאות בעיר. בעקבות מתקפת מורדים הסורים בדצמבר 2024, העיר שוב נפלה לשליטת כוחות המורדים.
היסטוריה

העיר תל רפעת הייתה מיושבת מאז תקופת הברזל, כשהיא נודעה בשם ארפד ונזכרה מספר פעמים במקרא לצד העיר חמת. העיר הפכה לבירת מדינת ביט אגוסי (אנ') שבצפון סוריה הארמית שהוקמה על ידי גאס מיהן במאה ה-9 לפני הספירה. ביט אגוסי השתרע מאזור עזז בצפון ועד חמת בדרום.
מאוחר יותר הפכה ארפד לעיר ואסל גדולה בממלכת אוררטו. בשנת 743 לפנה"ס, במהלך מלחמת אורארטו-אשור, הטיל המלך הנאו-אשורי תגלת-פלאסר השני מצור על ארפד בעקבות תבוסת הצבא האוררטואני של סארדורי השני בסמסט. המצור הסתיים עם כיבוש העיר האשורית בשנת 743 לפנה"ס. לאחר מכן שימשה ארפד בירה פרובינציאלית. שרידי חומות ארפד קיימים עדיין בתל רפעת, ומתנשאים לגובה של 8 מטרים.
בתל רפעת של ימינו התקיים יישוב בתקופה הסלאוקית (301 לפנה"ס – 63 לפנה"ס). מטמון מטבעות מתקופה זו התגלה בשנת 1967. תל עַרן (אנ') הסמוך הוא התל הגדול ביותר באזור ג'בל סמעאן (הר שמעון) (אנ').
מלחמת האזרחים בסוריה

במהלך מלחמת האזרחים בסוריה שהחלה במרץ 2011, נקלע תל רפעת למצור על ידי כוחות הביטחון הסוריים. במהלך המצור, התושבים לא יכלו לקבל אספקת מזון מהעיר חלבּ, כולל לחם.
בתחילת קיץ 2012 רשויות ממשלת סוריה נסוגו מתל רפעת בעקבות לחימה עם הצבא הסורי החופשי (FSA). בעקבות זאת, הוחלפו רשויות הממשל בעיר במועצה שהורכבה מחוקרים מקומיים, שופטים וקציני צבא סוריה לשעבר. מאז שהעיר נפלה לידי ה-FSA, מורדי האופוזיציה העבירו קמח ללחם לתל רפעת מטורקיה הסמוכה.
ב-8 באוגוסט 2012 תל רפעת הופצץ על ידי חיל האוויר הסורי, והביא למותם של 6 בני אדם, כולם בני משפחה אחת. פעילי אופוזיציה שבסיסם בחלב טענו שכוחות צבא סוריה ניסו לנתק את נתיב התחבורה של ה-FSA בין תל רפעת לחלב.
עד נובמבר 2013 העיר עברה לשליטה של המדינה האסלאמית, לאחר שכוחות דאעש הביסו את חטיבת א-תווחיד (אנ') המקומית. בינואר 2014 נסוגו כוחות דאעש מאזור צפון חלב, ולוחמי המורדים, בעיקר אנשי ג'בהת אל-נצרה והחזית האסלאמית, הביסו את חמושי דאעש בעיר.
עד ינואר 2015, תל רפעת היה בשליטת חטיבת הכיבוש של החזית האסלאמית.
ב-15 בפברואר 2016, העיר נכבשה על ידי היחידות להגנת העם (YPG) הכורדית והכוחות הסוריים הדמוקרטיים, בראשות צבא המורדים.
בעקבות תקיפות אוויריות רוסיות, שקדמו לתקיפה של הכוחות הסוריים הדמוקרטיים, רוב אוכלוסיית העיר נמלטה. מאז שהכוחות הסוריים הדמוקרטיים השתלטו על תל רפעת, הפכה העיירה למפקדה של צבא המורדים. לאחר שצבא טורקיה וקבוצות המורדים בעלות הברית כבשו את עפרין במהלך מבצע ענף זית, התגייסו תושבי תל רפעת באַעְזַ֫אז (אנ') כדי לדרוש את גירוש הכוחות הסוריים הדמוקרטיים מהעיר. בסוף מרץ 2018, המשמר הרפובליקאי הסורי והכוחות המזוינים הרוסים נכנסו לעיר.
ב-2 בדצמבר 2019 במתקפה ארטילרית טורקית נהרגו שמונה ילדים, כולם מתחת לגיל 15, בהליכתם לבית הספר.
ב-1 בדצמבר 2024, הצבא הלאומי הסורי, בגיבוי טורקי, בפתח במבצע שחר החירות שבמהלכו השתלט על תל רפעת ועל הכפרים הסובבים אותה. כיבוש העיר הותיר את הקהילה הכורדית שחיה שם מבודדת משאר האזורים הכורדיים הסמוכים.
מלחמת האזרחים בסוריה > מנהרות תל רפעת

בשל העובדה כי תל רפעת היה מובלעת כורדית ללא גישה למנבג' – מובלעת כורדית נוספת בצפון סוריה, נחפרו בסתר מנהרות ענק בין תל רפעת למנבג', חלקן באורך כ-40 ק"מ, על מנת לחבר בין שתי הטריטוריות הכורדיות. המנהרות התגלו על ידי המורדים הסורים בעת כיבוש העיר במהלך מבצע שחר החירות.
הערות שוליים

↑  נתוני מפקד האוכלוסין בתל רפעת, 2004.
↑  למשל בספר מלכים ב', פרק י"ח, פסוק ל"ד וספר ישעיהו, פרק מ"ט, פסוק כ"ג.
↑  Lipinsky, 2000, p. 195.
↑  Lipinsky, 2000, p. 99.
↑  Healy, 1992, p. 25.
↑  Kipfer, p. 626.
↑  Lipinsky, 2000, p. 529.
↑  Lipinsky, 2000, p. 208.
↑  "Tel Rifaat residents hail rebels for control of town". Hurriyet Daily News. 2012-08-07. ארכיון מ-2012-08-08. נבדק ב-2012-08-27.
↑  "Clashes rage in Syria's rebel bastions". The Sydney Morning Herald (באנגלית). 2012-08-09. נבדק ב-2024-12-02.
↑  "Special Report: Northern Storm and the Situation in Azaz (Syria)". MERIA Journal. 7 בינואר 2015. ארכיון מ-27 במאי 2019. נבדק ב-8 בינואר 2015. {{cite web}}:  (עזרה)
↑  Nick Paton Walsh. "Syria war near Aleppo: Huge impact on Sunni moderates". CNN. ארכיון מ-2017-07-06. נבדק ב-2017-05-27.
↑  "The Syrian Refugees Trapped Between an Angry Turkey and a Vengeful Assad". Time magazine. 18 בפברואר 2016. ארכיון מ-5 במרץ 2018. נבדק ב-24 ביוני 2016. {{cite web}}:  (עזרה)
↑  "Residents of Syria's Tel Rifaat demand Turkey to free their town like Afrin". TRT. 2018-03-24. ארכיון מ-2018-03-28. נבדק ב-2018-03-28.
↑  "Video confirmation: Tal Riffat under control of Syrian Army Republican Guard and Russian Army". Al Masdar News. אורכב מ-המקור ב-31 במרץ 2018. נבדק ב-30 במרץ 2018. {{cite web}}:  (עזרה)
↑  "Eight children reportedly killed in attacks on Tal Rifaat in rural Aleppo in the north of Syria". UNICEF. ארכיון מ-2 בדצמבר 2020. נבדק ב-15 בדצמבר 2020. {{cite web}}:  (עזרה)
↑  "Several children killed in Turkish artillery attack in northern Syria, monitor says". France 24 (באנגלית). 2019-12-02. ארכיון מ-2024-02-14. נבדק ב-2024-02-14.
↑  "More than 200,000 Syrians trapped in Operation "Dawn of Freedom"... Communications cut off in northern Aleppo countryside and fears of massacres against Kurdish citizens" (בערבית). SOHR. 1 בדצמבר 2024. נבדק ב-1 בדצמבר 2024. {{cite news}}:  (עזרה)
↑  "Turkish-backed forces advance on Kurdish areas in Aleppo, 200,000 face isolation: war monitor - China.org.cn". www.china.org.cn. נבדק ב-2024-12-02.
↑  תיעוד מנהרות הענק בתל רפעת.
↑  מנהרות תל רפעת.
| --- | --- |
בקרת זהויות :  NLI: 987007502425105171  SUDOC: 190554487  VIAF: 1228148574258024430001   WorldCat (עם VIAF): 1228148574258024430001
דרייק בל

| --- | --- |

בל, 2019
 לידה:  27 ביוני 1986 (בן 38) סנטה אנה, קליפורניה, ארצות הברית
 שם לידה:  ג'ארד דרייק בל
 מוקד פעילות:  קליפורניה 
 תקופת הפעילות:  מ-1994
 מקום לימודים:  בית הספר לאמנויות של אורנג' קאונטי 
 עיסוק:  מוזיקאי, שחקן, מדבב
 סוגה:  רוק, פופ רוק
 שפה מועדפת:  אנגלית 
 כלי נגינה:  זמרה, גיטרה, בס, יוקולילי, פסנתר, קלידים, תופים
 חברת תקליטים:  יוניברסל, Surfdog Records
 מספר צאצאים:  1 
 האתר הרשמי
 פרופיל ב-IMDb
 
בל, 2007
ג'ארד דרייק בל (באנגלית: Jared Drake Bell, נולד ב-27 ביוני 1986) הוא שחקן, מדבב, מוזיקאי וזמר-יוצר אמריקאי. מוכר בעיקר בזכות תפקידו בתור דרייק פארקר בסדרת הטלוויזיה "דרייק וג'וש".
דרייק בל היה אחד מכוכבי ניקלודיאון הפופולריים ביותר בשנות האלפיים. זכה ב-10 פרסי בלימפ בטקס פרסי בחירת הילדים בשנים 2006–2010, ובפרס בטקס פרסי בחירת הנוער ב-2008.
בשנת 2024, במסגרת הסדרה הדוקומנטרית "שקט על הסט: הצד האפל של סדרות ילדים" הוא חשף שבגיל 15 היה קורבן להתעללות מינית בידי מאמן הדיאלוגים שלו בניקלודיאון, בריאן פק (אנ').
ביוגרפיה

בל נולד ב-27 ביוני 1986 בעיירת החוף ניופורט ביץ', קליפורניה, בנם של שחקנית הביליארד המקצועית לשעבר, רובין דודסון (אנ') ושל ג'ו בל. יש לו ארבעה אחים גדולים, ג'ואי, רוברט, טרוויס וקלי. הוא בן דודו של שחקן הבייסבול לשעבר מסן דייגו פאדרס, הית' בל (אנ'). הוריו התגרשו כשהיה בן חמש. בזמן שגדל במחוז אורנג', בל למד בבית הספר לאמנויות של מחוז אורנג' (אנ') (OCSA) בסנטה אנה, קליפורניה.
קריירה > קריירת משחק

בל החל את קריירת המשחק שלו בגיל 5, בעידודו של אביו. כשהיה בן 10, שיחק בסרט "ג'רי מגווייר" בתפקיד ג'סי רמו. הוא הופיע בתפקיד קטן בפרק בסדרה "סיינפלד" ב-1998. בשנת 2000, הוא זכה בפרס האמן הצעיר (אנ') עבור תפקידו כקייג' רדינג בסרט הטלוויזיה של HBO "The Jack Bull".
בשנים 1999–2002 השתתף בסדרת המערכונים "המופע של אמנדה" בערוץ ניקלודיאון לצד אמנדה ביינס וג'וש פק. ב-2004 הצטרף לסדרה "דרייק וג'וש" שבה כיכב בארבע עונותיה (בישראל שתי העונות הראשונות שודרו כעונה אחת) יחד עם ג'וש פק, והפך לאליל נוער. ב-2005 השתתף כאורח בפרק בסדרה "זואי 101", בתפקיד עצמו. באותה שנה השתתף בסרט הקולנוע "שלי, שלך, שלנו" בכיבובו של דניס קווייד.
ב-2008 יצאה לאקרנים הפרודיה "סופרהירו", בה גילם את התפקיד הראשי. בקיץ באותה שנה יצא גם הסרט "אמריקן קולג'", בו הוא גילם את התפקיד הראשי. בסוף שנת 2008 יצא סרט הטלוויזיה "חג מולד שמח, דרייק וג'וש" וזכה להצלחה גדולה. באותה שנה הוא גם דיבב בסרט "הצב והארנב: מרוץ חוזר" וב"הפרופסור המטורף 2", סרט אנימציה ממוחשבת שמהווה פריקוול לסרט "הפרופסור המטורף" המקורי משנת 1963, בו בל מדבב לצד ג'רי לואיס.
ב-2010 שיחק תפקיד אורח בפרק של "iCarly" בתור דרייק פארקר.
ב-2011, שיחק את התפקיד הראשי בסרט "קסם של הורים – הסרט: טימי טרנר, תתבגר!" גם כן בערוץ ניקלודיאון, וב-2012 בסרט ההמשך "קסם של הורים - הסרט: חג המולד" וב-2014 בסרט השלישי "קסם של חופשה".
בשנת 2012 שיחק תפקיד אורח בפרק של "ויקטוריוס" בתפקיד עצמו.
בשנים 2012-2017 הוא דיבב את ספיידרמן בסדרות של דיסני XD.
בשנת 2013, השתתף בתוכנית הריאליטי "Splash" בערוץ ABC.
קריירה > קריירה מוזיקלית

בל הושפע מבחינה מוזיקלית בעיקר מזמרים ולהקות שפעלו בין שנות ה-50 לשנות ה-70 המוקדמות, כשמקור ההשראה העיקרי שלו הם הביטלס והביץ' בויז. בנוסף, בל מציין את בריאן סצר, סולן וגיטריסט להקת סטריי קאטס, כמי שהשפיע עליו מאוד.
הוא מנגן בעיקר בגיטרה, אך גם בכלי נגינה נוספים כפסנתר, קלידים, בס, יוקולילי ותופים.
את הקריירה המוזיקלית שלו החל בגיל 13, כאשר התחיל ללמוד לנגן בגיטרה בהדרכתו של רוג'ר דלטרי, סולן להקת המי, בזמן ששיחק לצידו בסרט "Chasing Destiny". את הופעותיו המוזיקליות הראשונות הוא עשה ב"המופע של אמנדה" ותוכניות טלוויזיה נוספות בשנות ה-2000 המוקדמות.
בשנת 2005, הוא שר יחד עם הוק נלסון את השיר "Bring 'Em Out", שגם הופיע בסרט "שלי, שלך ושלנו".
אלבום הבכורה של בל, Telegraph, יצא ב-27 בספטמבר 2005. הוא הופיע עם כמה שירים מתוכו בסדרות "דרייק וג'וש", "זואי 101" ו"כל זה". שירו "Found A Way" (אנ') מתוך האלבום הוא שיר הנושא של "דרייק וג'וש".
אלבומו השני, It's Only Time, יצא ב-5 בדצמבר 2006. הסינגל הראשון מתוך האלבום הוא "I Know" (אנ'), שיצא ב-17 באוקטובר 2006. הסינגל השני הוא "Makes Me Happy" (אנ'), איתו בל הופיע בפרק הסיום של "דרייק וג'וש" (אותו הוא גם ביים).
ב-2007 הקליט יחד עם מירנדה קוסגרוב, ששיחקה איתו ב"דרייק וג'וש", את שיר הנושא של "iCarly", "Leave It All to Me". השיר נכתב על ידי מייקל קורקורן, אחד מחברי הלהקה של בל באותן שנים.
ב-2008 הקליט את השיר "Superhero! Song", אותו ביצע יחד עם שרה פקסטון, עבור הסרט "סופרהירו" בכיכובם.
כמו כן הוא הקליט כמה שירי חג המולד עבור הסרט "חג מולד שמח, דרייק וג'וש".
באותה שנה יצא אלבום הופעה בשם "Drake Bell in Concert" בו בל מבצע, מלבד שיריו מהאלבומים, שני שירים חדשים ו-5 קאברים.
מאז אלבומו השני בל הקליט עשרות שירים, אך רק 4 מהם יצאו באופן רשמי במיני-אלבום A Reminder, אשר יצא ב-28 ביוני 2011. מתוכו יצאו שני סינגלים "Terrific" ו"You’re Not Thinking".
אלבומו השלישי, Ready, Steady, Go!, יצא ב-22 באפריל 2014. האלבום הוא בסגנון רוקבילי, ובהפקתו השתתף בריאן סצר. הסינגל "Bitchcraft" מתוך האלבום יצא ב-30 בינואר 2014.
חיים אישיים

ב-29 בדצמבר 2005, בל, אז בן 19, וחבר שלו נסעו ממאליבו ללוס אנג'לס, ובזמן שעצרו ברמזור אדום בכביש מספר 1 של מדינת קליפורניה, השניים נפגעו מרכב מתקרב. פציעותיו של בל, אף שלא היו מסכנות חיים, היו קשות, כולל שבר בצוואר ובחוליה, לסת שבורה, אובדן של שבע שיניים וחתכים עמוקים בפניו. כחלק מההחלמה שלו, בל נזקק ליותר מ-70 תפרים בפנים, נאלץ לסגור את הלסת שלו במשך חודשיים, ועבר ניתוח בסנטר ובפה. צילומי העונה האחרונה של "דרייק וג'וש" נדחו עד החלמתו.
בשנת 2007, בל רכש בית בשטח של 2,640 רגל מרובע (245 מ"ר) בשכונת לוס פליז (אנ') בלוס אנג'לס תמורת 2,050,000 דולר. לאחר שבל הגיש בקשה לפשיטת רגל בקליפורניה בתחילת 2014, הבית נלקח לעיקול. הוא טען כי הוא בחובות של $581,000 וחייב על הבית שלו עוד $1,597,000 (יותר ממה שהנכס היה שווה אז). הוא גם ציין שבשנת 2013 הוא הרוויח $14,099 בלבד.
ביולי 2021, בל חשף שהוא היה נשוי לג'נט פון שמלינג מאז 2018 לאחר שיצאו במשך חמש שנים ונולד להם בן, ג'רמי דרייק
(בהמשך שונה שמו לוויאט) בל. לאחר שנפרדו בספטמבר 2022, ג'נט הגישה בקשה לגירושין ב-20 באפריל 2023.
ב-13 באפריל 2023, המשטרה דיווחה כי בל נעדר בדייטונה ביץ', פלורידה, ונחשב כ"בסכנה". בל נראה לאחרונה בסביבות השעה 9:00 בערב בלילה הקודם. מאוחר יותר דווח שהוא נמצא ושהוא בטוח.
ב-14 במרץ 2024, דווח בתקשורת שבל עבר תקיפה מינית בצעירותו על ידי עובד בערוץ "ניקלודיאון".
חיים אישיים > הרשעה בנהיגה בשכרות

ב-2010 בל הואשם בנהיגה בשכרות בסן דייגו ב-2009.
בל נעצר ב-21 בדצמבר 2015, בגין נהיגה בשכרות בגלנדייל, קליפורניה, בשעה 02:45 לאחר ששוטרים ראו אותו סוטה ונוסע הרבה מעבר למהירות המותרת. בספטמבר 2016 הוא הודה באשמה ונידון לארבעה ימי מאסר ו-4 שנות מאסר על תנאי, ונדרש להשתתף בתוכנית חינוך לאלכוהול. הוא ריצה רק יום אחד בשל התנהגות טובה.
חיים אישיים > האשמות בהתעללות

בל נמנה בין שופטי התחרות "מיס נוער ארצות הברית" (אנ') לשנת 2006. לאחר התחרות החל לצאת עם מליסה לינגפלט, אחת המתמודדות. באותה שנה היא הופיעה בקליפ של שירו "I Know" וב-2008 הופיעה בתפקיד קטן בסרטו "אמריקן קולג'". בל ולינגפלט הכירו כשהוא היה בן 20 והיא בת 16 בלבד, ואחרי זמן קצר עברו לגור יחד. הם נפרדו לאחר כשנתיים וחצי.
באוגוסט 2020 טענה לינגפלט בסדרת סרטוני טיקטוק שהעלתה, כי בל הוא אלכוהוליסט שהתעלל בה גופנית ומילולית בשנים 2006–2009. בנוסף היא רמזה ליחסים עם קטינות. היא פרסמה הודעות שקיבלה בעקבות דבריה מנשים נוספות שהעלו טענות דומות, ביניהן שתי אקסיות אחרות של בל. בל הכחיש את ההאשמות של לינגפלט.
חיים אישיים > הרשעה בסיכון ילדים

ב-4 ביוני 2021 בל נעצר לאחר שהתכתב באופן מיני עם קטינה באוהיו בשנת 2017, והואשם ב"ניסיון לסכן ילדים ואישום עוון של הפצת חומר מזיק לנוער". ב-23 ביוני 2021 הורשע בל על פי הודאתו בכל סעיפי האישום, וב-12 ביולי 2021 נגזרו עליו שנתיים מאסר על תנאי ו-200 שעות עבודות שירות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1995 | Drifting School | קני סמית' |  |
| 1995 | The Neon Bible | דייוויד |  |
| 1996 | ג'רי מגווייר | ג'סי רמו |  |
| 1999 | Dill Scallion | יוג'ין בוב |  |
| 1999 | Dragonworld: The Legend Continues | ג'וני מק'גוון |  |
| 2000 | נאמנות גבוהה (אנ') | רוב גורדון הצעיר |  |
| 2005 | שלי, שלך, שלנו (אנ') | דילן נורת' |  |
| 2008 | סופרהירו | ריק רייקר / שפירית |  |
| 2008 | אמריקן קולג' (אנ') | קווין |  |
| 2008 | Tortoise vs. Hare | באטצ' | דיבוב |
| 2008 | הפרופסור המטורף | הרולד קלפ / ג'ק | דיבוב |
| 2012 | יצאת כריש 2 (אנ') | פי | דיבוב |
| 2013 | The Naughty List | סנופלייק | דיבוב |
| 2013 | The Little Penguin Pororo's Racing Adventure | טיגריס לבן | דיבוב |
| 2014 | Birds of Paradise | ג'ק | דיבוב |
| 2014 | Adventure Planet | סם | דיבוב |
| 2014 | Under Wraps | דני | דיבוב |
| 2014 | Roblox: The Movie | מר צ'יז |  |
| 2014 | Frozen in Time | ברודי | דיבוב |
| 2015 | A Mouse Tale | סבסטיאן | דיבוב |
| 2015 | בלאגן בג'ונגל (אנ') | מאנו | דיבוב |
| 2015 | The Frog Kingdom | כרוז | דיבוב |
| 2015 | L.A. Slasher | כוכב פופ |  |
| 2015 | The Nutcracker Sweet | מפצח האגוזים | דיבוב |
| 2016 | Arlo: The Burping Pig | ארלו | דיבוב |
| 2016 | Roblox the Movie 2: The Attack of J.U.L.I.E.N | מר צ'יז |  |
| 2017 | Bad Kids of Crestview Academy | בן |  |
| 2017 | לעוף על אפריקה (אנ') | ריצ'רד | דיבוב |
| 2017 | American Satan | דמיאן |  |
| 2018 | Cover Versions | ביירון |  |
| 2020 | תעלול של טיול (אנ') | אוסקר | דיבוב |